Условна присъда | Велика България
Tag: Условна присъда
Етикети:побой, полицай, софиянец, Условна присъда
Етикети:бебе, майка, убила новороденото бебе, Условна присъда
Етикети:кол, пребил, Садово, Условна присъда, ученика, учител
Условна присъда за бизнесмена, убил сина на шефа на ДАНС!
20-годишният младеж загина през пролетта на 2014 г., след като се удари с мотора си със 120 км/ч в колата на Георги Илиев.
По време на делото стана ясно, че собственикът на верига пицарии е направил забранен ляв завой и по този начин е отнел предимството на Юлиян Димитров. Днес обаче, в съдебната зала се разбра, че загиналият студент не е имал право да управлява мотоциклета „Ямаха”, защото не е имал 21 навършени години.
Съдът отне правото за шофиране на осъдения бизнесмен за 2 години. Изпитателният му срок е 4 години.
Близките на загиналия Юлиян ще обжалват.
Етикети:бизнесмена, ДАНС, сина, убил, Условна присъда, шефа
Каналджията, превърнал в “хотел“ за бежанци бивше ТКЗС, се размина с условна
26-годишният Симеон Фиданов сключи споразумение с прокуратурата и се размина с условна присъда по обвинение в каналджийство. Безработният мъж беше спипан при спецакция в началото на април.
Тогава маскирани ченгета нахлуха в сградата на бившето ТКЗС в бургаския квартал „Долно Езерово“ и завариха вътре 21 нелегални мигранти от Шри Ланка, Сирия и Афганистан, всички само млади мъже, съобщава „Флагман”.
Фиданов е наемател на постройката, превърната в тайна база за бежанци. Вероятно мястото е използвано като разпределителна за мигрантите, преди те да бъдат превозени към други части на страната. Сградата е собственост на 48-годишен бургазлия, но според разследващите той нямал връзка с трафика.
Етикети:бежанци, Каналджията, Симеон Фиданов, ТКЗС, Условна присъда, хотел
Условна присъда за братовчедите, които измамиха тотото
Тригодишна условна присъда с четири години изпитателен срок получиха варненците Продан Маринов и Николай Маринов, които преди две години за кратко успяха да заблудят електронната система на тотализатора, че са спечелили над 5 млн. лв. За това съобщиха от пресцентъра на Софийски градски съд.
Присъдата е наложена, след като подсъдимите са се признали за виновни и са се споразумели с прокуратурата.
Случаят е от 2014 г., когато Николай Маринов пробил от компютъра си софтуера на тотализатора. 19-годишното тогава момче е нанесло печелившите числа от играта 6 от 49 върху електронния фиш в системата. След това братовчед му Продан Маринов, също на 19 години, представил печелившия фиш в един от тото пунктовете в град Варна. Те регистрирали участието си чрез системата за онлайн залагания в тотото само секунди след като са изтеглени числата от тиража на тотализатора.
После проникнали в сървъра за залагания и върнали часовника с час назад, за да е валиден фишът им. Системата обаче отразила манипулацията. Срещу двамата братовчеди бе повдигнато обвинени за „измама в особено големи размери, представляваща особено тежък случай“.
След като прекараха два месеца в ареста, Софийският апелативен съд ги пусна под парична гаранция от 2000 лева.
Етикети:братовчедите, измамиха, тотото, Условна присъда
И на втора инстанция: Условна присъда за бившия антимафиот № 1 в Търново
Бившият шеф на антимафиотите във Велико Търново Орлин Тодоров е осъден условно и на втора инстанция. Апелативният съд във Варна призна Тодоров за виновен за разгласяване на информация, събрана чрез специални разузнавателни средства, за което той бе осъден и на първа инстанция, предава Правен свят.
Окръжният съд във Велико Търново наложи на Тодоров минимално наказание от 1 година затвор условно, което според апелативните съдии е несъразмерно ниско с оглед на извършеното престъпление. И въззивната инстанция обаче е на мнение, че Тодоров не трябва да изтърпява ефективна присъда и му е наложил наказание от 3 години затвор условно, съобщиха от съда. Той трябва да заплати и глоба от 2000 лева, както и съдебните разноски, които са 2032,65 лева.
За да измени присъдата, апелативният съд се мотивира с това, че „служебното качество на подсъдимия разкрива една по-висока степен на обществена опасност на деянието, а именно: разпространена е информация, придобита чрез използване на СРС не по предназначението и, от длъжностно лице, което я придобило в кръга на неговата служба“.
Тодоров е невинен още за това, че разпоредил на полицейски шеф в Горна Оряховица да освободи задържан за хулиганство, че правил справки за собственици на коли по искане на приятели, проверявал хора за криминални и съдебни регистрации след запитване от журналисти, изнасял информация за разследвания без разрешение на наблюдаващия прокурор, въздействал на катаджии да не глобяват негов приятел. Със същата цел въздействал също на шеф на пожарната и на директор на Регионална дирекция към Комисията за защита на потребителите. Последното обвинение, по което Тодоров бе оправдан е, че склонявал разследващи полицаи да нарушат задълженията си с цел да не се повдига обвинение на негов близък.
Присъдата на апелативния съд не е окончателна и може да бъде обжалвана и протестирана пред Върховния касационен съд.
Етикети:антимафиот № 1, втора инстанция, Търново, Условна присъда
Условна присъда за лихвар драл длъжници тройна лихва
3-годишна условна присъда получи лихвар от Кърджали, който раздавал кредити на различни физически лица в продължание на десет години. Мъжът иззел функциите на банка, но действал по схемата „Давам ти 600 лева, връщаш 1800″, съобщава 24rodopi.com.
Лихвите, с които товарил клиентите си, били между 10 и 20 процента месечно, разказват за 24rodopi потърпевши от дейността на П.П. „Банкерът“ давал различни по размер заеми. За 3500 лева той успял да прибере 2 бона от лихви. За 600 лева-1800, за 800 лв.-2100, стана ясно в съдебната зала в Кърджали. На месец мъжът прибирал между 150 и 300 лева от лихви.
Съдът в Кърджали наложи 5-годишен изпитател срок на П.П. и конфискация на 1/6 от имуществото му-лек автомобил „Мерцедес“, туристическо ремарке, едноетажна жилищна сграда. Той ще трябва да плати на държавата сумата в размер на 9 500 лева за незаконната банкова дейност.
Етикети:длъжници, длъжниците, лихвар, Условна присъда